Vrydag was dit 14 jaar gewees. Gister sou jy 38 jaar oud gewees het. Drie dae voor jou 24ste verjaarsdag het jy jou groot stryd teen die groot K (kanker) verloor. Vir 3 jaar het jy so dapper baklei teen die gevreesde, vreesaanjaende siekte. Om Chemo te kry was later tweede natuur vir jou – en ons gewees. Om jou so te sien met al die pyn, was vir ons hartverskeurend gewees, maar ongelukkig kon ons niks doen vir jou nie – dit was jou lewenspad wat Liewe Jesus vir jou gekies het, en jy moes hom alleen stap.